hu hu hu en en hu hu hu hu hu hu hu hu hu hu de hu hu ceb hu hu en hu hu hu hu hu hu hu hu hu hu hu hu id en hu hu hu hu hu hu hu hu hu hu ca de en hu hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu hu hu hu hu de hu hu hu hu hu en en hu hu hu hu de hu hu hu hu hu hu hu hu en hu
Benzingőz és harmónia – Kalliopé Kiadó
Kategóriák Album Család Életmód, egészség Erotikus irodalom Fantasy Gyermek és ifjúsági Gyermeknevelés Ifjúsági irodalom Irodalom Kalandregény Könyvcsomagok Könyvvédő tokok Mesekönyv Művészet, építészet Romantikus irodalom Sci-fi Szépirodalom Utazás Útikönyv, útleírás, élménybeszámoló Kategóriák
0 Termék -  0 Ft
Duma Lacival készített második interjúnkból megtudhatjátok, kit mintázott magáról a szereplői közül, milyen fontos inspiráció számára a felesége, és hogy a járműrajongása a munkája és a hobbijai mellett a családi életét is átitatja.
Ki a kedvenc irodalmi hősöd?
Esterházy 750 formában megjelenő apaalakja a Harmonia caelestis-ből. Ő igazából nem egy hős, ezzel kicsit ki is kerültem a választ. Az apa néha anyává válik, vagy gyermekké, továbbá különböző korokban és szerepekben jelenik meg. Ha valóban csak egyet kellene mondanom, akkor Felix Krullt említeném Thomas Mann-nak az Egy szélhámos vallomásai című, befejezetlen munkájából. Régi olvasmányélményem, ami nagyon erősen hatott rám. Hiába nem pozitív szereplő, a kalandossága és a történet sokszínűsége miatt elevenen él bennem. Valószínűleg van összefüggés Esterházy apalakja és Felix között: nem találom izgalmasnak a nagyon kihegyezett vagy egysíkú karaktereket.
A kötetben 62 novella található, mindegyikben más-más izgalmas karakterrel a középpontban. Közülük van olyan figura, akit magadról mintáztál?
Sok történetben vannak forgácsszerű dolgok belőlem, kikerülhetetlenül. A Bámulatos című novella főszereplője, Petike nagyon fél attól, hogy kellemetlen helyzetbe kerül, ha kimutatja a rajongását akár egy lány, akár egy autó iránt. Őt egy az egyben a tinédzserkoromról mintáztam. Akkoriban zavart, hogy látják, hogy rácsodálkozom valamire, hogy megbámulok valamit. Soha nem fejtettem meg ennek a mögöttes okait, de ez a gátlás ott élt bennem. Később elmúlt, de jólesett kiírni magamból, közelebb kerültem önmagamhoz az írás folyamán.
Melyik a kedvenc karaktered a kötetedben?
Géza bácsi, a kukásautó sofőrje, a lelkesedése miatt. Eleinte fásultan végzi a munkáját, rossz fizetésért, de aztán talál magának egy olyan apró részletet, amivel izgalmassá teszi. Matricákat ragaszt a kukásautó lökhárítójára, és sportot csinál belőle, hogy megérinti velük a kukákat. Nagyon fontos a lelkesedés abban, amit nap mint nap csinálunk. Van olyan terület az életemben, amit egzisztenciális okokból menedzselek, és van, amit színtiszta rajongásból. Felnézek azokra, akik ezt a lelkesedést megtalálják, ilyenek a művészek is. Ez a történet azt szimbolizálja számomra, hogy akik törekszenek rá, a teljesen hétköznapi foglalkozásokban is meglelhetik ugyanezt az inspirációt.
Van olyan novella, amit a feleségednek dedikálsz?
Van, kettő is, melyek összeállnak egy egésszé, de nem szeretném elárulni, hogy melyek ezek. 🙂 Ennyi misztikum maradjon a dologban. Szerintem tudja, hogy mely novellák szólnak neki, de ha hazaértem, azért megkérdezem. Ő az első számú múzsám, 19 éves korom óta vagyunk együtt, 27 éve. Nagyon sok mindent köszönhetek neki, amit elértem, fantasztikus hátterem. A gondviselés adománya, hogy így alakulhatott az életem, nagy szerencsém van, ez a kapcsolat egy áldott állapot.
Igen, írogatok. Szigorú dátum nincs a fejemben, pedig ez a komolyabb munkákhoz elengedhetetlen. Ha észreveszed, hogy valamivel már hangsúlyosabban foglalkozol, akkor ki kell tűzni a határidőket, mert minden munka annyi ideig tart, amennyi idő van rá. (Azóta kapott szigorú határidőt – a szerk.)
A novelláidban járműveken keresztül mesélsz az emberi sorsokról, reflektálsz a társadalomra. Oszd meg velünk, hogy milyen többkerekűid vannak!
Motorozom és autózom, hobbiszinten autóversenyeztem is korábban. A vezetés mellett szeretek mindent, ami vízzel kapcsolatos: wakeboardozni, búvárkodni, vitorlázni. Tavasztól késő őszig motorral megyek mindenhova, ha kell szmokingban is. Csak télen járok autóval, illetve amikor a családdal közlekedem, mert őket nem tudom feltenni a csomagtartóra. Vezetés közben is van flow-élményem, kikapcsolok és teljesen el tudok tévedni. Épp ma történt, hogy idefelé gondolkodtam a kérdéseiteken, és a hídról lefordultam az egyetem irányába. 1,5 kilométer után eszméltem fel, hogy nem is oda kell mennem. Ott keringtem a Szabadság hídnál.
Átadod-e a gyerekeidnek a járművek iránti rajongásod?
A fiaim most tinédzserek, teli problémákkal, és az egyetlen platform a nyugodt beszélgetéseinkhez az, hogy este elmegyünk autózni. Lefekvés előtt ¾ órát keringünk. Ilyenkor ők is feloldódnak, és én is. Elképzelhető, hogy ez működne otthon, az ágy sarkán is, de kialakult ez a szeánsz, hogy miközben a sötétben autózunk, beszélgetünk. Örülök, hogy olyan dolgokat osztanak meg velem ilyenkor, amelyekről tudom, hogy milyen nehéz lett volna tinédzserként felhozni a szüleim előtt. A feleségemmel tudatosan figyelünk arra, hogy a gyerekekkel külön-külön is minőségi időt töltsünk, legalább hetente egyszer. Egyre népszerűbb az a nézet, hogy ne csak a testvérükkel egy kalap alatt kezeljük őket, és mi ebben nagyon tudatosak vagyunk.
Amikor egy nehéz időszak valami csodálatosat szül
Az austeni életérzés újraéledése egy amerikai ranchon
Egy új világ és a jelképek ereje
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
Amikor egy nehéz időszak valami csodálatosat szül 2022.05.22.
Az austeni életérzés újraéledése egy amerikai ranchon 2021.08.13.
Egy új világ és a jelképek ereje 2021.06.11.
A zene ereje 2020.12.04.
„Végre azzal foglalkozhatok, amit szeretek!” 2020.11.20.
4400 Nyíregyháza, Árok utca 15.
1103 Budapest, Gyömrői út 150.
+36 20 504 6868
Szállítási és fizetési információk
Copyright © 2022 Kalliopé Kiadó. Minden jog fenntartva.